**ANUNŢ**

Institutul National al Magistraturii are plăcerea de a vă informa cu privire la organizarea următoarei activități:

# Nume ACTIVITATE

Vizită de lucru în Marea Britanie pentru judecători-*Trafic de persoane și sclavia modernă în Marea Britanie*

# PERIOADA ŞI LOCUL DE DESFĂŞURARE

23-25 noiembrie 2016, Marea Britanie

# Limba în care se desfăşoară

Engleză

# Organizator

# Ambasada Marii Britanii la Bucureşti

**DESCRIERE**

Ambasada Marii Britanii a obținut o finanțare pentru un schimb de experiență care va cuprinde 2 vizite de câte 3 zile în Marea Britanie pentru un total de 12 magistrați români (6 judecători şi 6 procurori). Magistrații români vor beneficia de prezentări referitoare la experiență Marii Britanii privind combaterea sclaviei moderne, inclusiv aspecte mai specifice, cum ar fi compensațiile pentru victime și confiscarea produselor infracțiunii.

# Finanţare

Ambasada britanică va acoperi costurile privind transportul cu avionul la Londra, transferul de la/către aeroport, cazarea și cinele.

Prin depunerea documentelor de candidatură, candidații acceptă că, în ipoteza selectării în vederea participării, acesta se va face exclusiv în condițiile financiare stabilite de organizatori.

# Cui se adresează

# Judecătorilor specializați în materie penală, cu experiență de bază în aria specifică a vizitei de lucru

**NUMĂR DE LOCURI**

# 6 locuri pentru judecători.

# INM va alcătui și o listă de rezervă (maxim 4 persoane), la care se va apela în situația renunțării unuia/unora dintre magistrații selectați, precum și în situația în care România va primi mai multe locuri.

# DOCUMENTE NECESARE PENTRU ÎNSCRIERE

* CV actualizat-cuprinzând date de contact (telefon, fax, e-mail) – limba română;
* scrisoare de intenție – limba română;
* certificat de competență lingvistică – limba engleză (în măsura în care candidatul posedă un astfel de certificat);
* **avizul** colegiului de conducere al instanţei sau parchetului la care magistratul îşi desfăşoară activitatea, iar în caz de urgenţă, **avizul** preşedintelui secţiei/procurorului şef secţie în care judecătorul sau procurorul îşi desfăşoară activitatea sau, dacă nu există secţii, **avizul** conducătorului instanţei sau parchetului (potrivit art. 6 din Regulamentul privind drepturile şi obligaţiile persoanelor trimise în misiune temporară în străinătate de către Consiliului Superior al Magistraturii, Inspecţia Judiciară, Institutul Naţional al Magistraturii şi Şcoala Naţională de Grefieri, precum şi pentru stabilirea procedurii de aprobare a acestor misiuni, aprobat prin hotărârea Plenului CSM nr. 335/13.03.2014).

**Documentele solicitate vor fi transmise exclusiv în format electronic la adresa de e-mail diana.carpen@inm-lex.ro,** **în atenția d-nei Diana Georgiana CARPEN.**

# Termen înscriere

**24 octombrie 2016 (ora 24:00)**

# Criterii de selecţie

INM va efectua selecţia participanților în funcţie de următoarele criterii:

* relevanţa programului pentru activitatea profesională a magistratului candidat/specializarea cerută pentru curs;
* neparticiparea recentă la forme de pregătire internaţională;
* posibilitatea şi disponibilitatea magistratului de a disemina informaţiile la care va avea acces prin participarea la programul de pregătire.

*Fiecare criteriu de selecţie va fi analizat corelativ cu condiţia cunoaşterii temeinice a limbii străine în care se defăşoară programul de pregătire, atestată, în principal, prin documente oficiale depuse de candidat.*

*Constituie un avantaj:*

* capacitatea de a participa activ la toate întânirile şi sesiunile din cadrul vizitei de lucru, cu întrebări şi puncte de vedere, la discuţii şi la schimburile de idei;
* capacitatea de a colabora într-un cadru internaţional şi de a aborda probleme juridice care se situează dincolo de aria de competenţă dată de funcţia deţinută şi de activitatea profesională cotidiană.

# Persoana de contact

Persoana de contact pentru acest program este d-na Diana Georgiana CARPEN, personal de specialitate juridică asimilat magistraților, tel. 021/40 76 248, diana.carpen@inm-lex.ro

# IMPORTANT!

În termen de 15 zile de la finalizarea programului de pregătire, participanții pot transmite INM un raport privind activităţile desfăşurate în cadrul programului de formare, problemele de drept dezbătute şi soluţiile relevate, precum şi orice alte informaţii de natură să permită o evaluare a calităţii şi eficacităţii programului.